Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20), članka 20. Zakona o tehničkoj kulturi (Narodne novine, broj 76/93, 11/94 i 38/09) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_ 2023. godine, donijelo je sljedeći

**IZVJEŠTAJ**

**o izvršenju** **Programa javnih potreba** **u tehničkoj kulturi na području Grada Ivanić-Grada u 2022. godini**

I.

Program javnih potreba u tehničkoj kulturi na području Grada Ivanić-Grada u 2022. godini (Službeni glasnik Grada Ivanić-Grada, broj 09/21) donijelo je Gradsko vijeće Grada Ivanić-Grada na svojoj 5. sjednici održanoj dana 23. prosinca 2021. godine.

Programom javnih potreba u tehničkoj kulturi na području Grada Ivanić-Grada u 2022. godini stvoreni su uvjeti za zadovoljavanje potreba građana u područjima djelatnosti tehničke kulture te su utvrđeni programi odnosno aktivnosti, poslovi i djelatnosti od značaja za Grad Ivanić-Grad koje su financirane iz Proračuna Grada Ivanić-Grada za 2022. a koje je provela Zajednica tehničke kulture Grada Ivanić-Grada i udruge tehničke kulture članice zajednice:

- redovne djelatnosti udruga tehničke kulture u Zajednici tehničke kulture Grada

Ivanić-Grada,

- djelatnost darovitih, osoba s invaliditetom i djece s teškoćama u razvoju,

- nagrade i priznanja za tehnička postignuća,

- vannastavne tehničke aktivnosti djece, mladeži i studenata,

- organiziranje značajnih nacionalnih i međunarodnih priredbi,

- stručno osposobljavanje i usavršavanje građana.

Programom javnih potreba u tehničkoj kulturi na području Grada Ivanić-Grada u 2022. godini u Proračunu Grada Ivanić-Grada osigurana su sredstva za financiranje programa ZTK i udruga članica Zajednice tehničke kulture Grada Ivanić-Grada - Aeroklub Ivanić-Grad, Radio klub “Ivanić”, Društvo inženjera i tehničara Otok Ivanić i Oldtimer klub Ivanić-Grad koje je Zajednica tehničke kulture Grada Ivanić-Grada prijavila na Javni poziv za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2022. godinu a realizirana su kako slijedi:

|  |  |  |  |  |  |  |
| --- | --- | --- | --- | --- | --- | --- |
| POZICIJA | BROJ KONTA | VRSTA RASHODA / IZDATAKA | PLANIRANO(kn) | REALIZIRANO(kn) | RAZLIKA(kn) | INDEKS |
| Program | 1202 | Ostale kulturne djelatnosti | 470.000,00 | 460.000,00 | 10.000,00 | 97,87 |
| Aktivnost | A100001 | Kulturne djelatnosti | 320.000,00 | 320.000,00 | 0,00 | 100,00 |
|  | 3 | Rashodi poslovanja | 320.000,00 | 320.000,00 | 0,00 | 100,00 |
|  | 38 | Ostali rashodi | 320.000,00 | 320.000,00 | 0,00 | 100,00 |
| **R0235** | **38119** | **Zajednica tehničke kulture** | **120.000,00** | **120.000,00** | **0,00** | **100,00** |

II.

Ovaj Izvještaj sastavni je dio Godišnjeg izvještaja o izvršenju Proračuna Grada Ivanić-Grada za 2022. godinu, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_\_ 2023. Željko Pongrac, pravnik kriminalist